Sisukord

# Automaatteksti kasutamine

LibreOffice Writer võimaldab salvestada teksti (mis võib sisaldada ka pilte, tabeleid ja välju) automaattekstina. Nii saab neid hiljem kiiresti dokumenti lisada. Automaattekstina saab salvestada ka vormindatud teksti.

## Automaatteksti kirje loomine

1. Märgi automaattekstina salvestatav tekst koos graafika, tabelite ja väljadega. Tekstis sisalduv graafika peab olema ankurdatud märgina ja sellele peab eelnema ja järgnema vähemalt üks tähemärk.

2. Vali Tööriistad - Automaattekst.

3. Vali kategooria, millesse soovid automaatteksti salvestada.

4. Kirjuta nimi, mis on pikem kui neli märki. See võimaldab määrata, et kirjutades kuvatakse nime ülejäänud osa soovitusena. Soovi korral saab muuta pakutud hüüdnime.

5. Klõpsa nupul Automaattekst ja vali Uus.

6. Klõpsa nupul Sulge.

## Automaatteksti kirje sisestamine

1. Klõpsa dokumendis kohta, kuhu soovid automaatteksti sisestada.

2. Vali Tööriistad - Automaattekst

3. Vali soovitud automaatekst ja klõpsa Lisa.

Samuti võid sisestada automaatteksti kirje hüüdnime ja seejärel vajutada klahvi F3 või klõpsata lisamisribal ikooni Automaattekst kõrval olevat noolt ja valida loendist automaatteksti kirje.

LibreOffice Mathi valemi kiireks sisestamiseks kirjuta fn ja seejärel vajuta klahvi F3. Kui lisad mitu valemit, nummerdatakse valemid järjestikku. Fiktiivteksti lisamiseks kirjuta lorem ja seejärel vajuta F3.

## Automaatteksti kirjete nimekirja väljastamine

1. Vali Tööriistad - Makrod - Makrode korraldamine - LibreOffice BASIC.

2. In the Macro from tree control, select Application Macros - Gimmicks - AutoText.

3. Vali loendist Olemasolevad makrod: AutoText "Main" ja seejärel klõpsa Käivita. Praeguste automaatteksti kirjete loend luuakse eraldi tekstidokumenti.

4. Vali loodud dokumendis Fail - Prindi.

## Automaatteksti kasutamine võrgupaigaldustes

Automaatteksti kirjeid on võimalik salvestada erinevatesse võrgukataloogidesse.

Näiteks võib kogu organisatsiooni "kirjutuskaitstud" automaatteksti kirjeid hoida keskserveris ja kasutaja enda looduid kohalikus kataloogis.

Automaatteksti kataloogide asukohad saab määrata seadistuses.

Vaikimisi on siin toodud kaks kataloogi. Esimene on serveri paigalduskataloog ja teine kasutaja kataloog. Kui mõlemas kataloogis esineb ühe ja sama nimetusega automaatteksti kirje, siis kasutatakse kasutaja kataloogis olevat kirjet.

Sarnased teemad

Tööriistad - Automaattekst

Sõnade lõpetamine

Palun toeta meid!